wickkiey/tamil-wikipedia-chunked huggingface dataset:
# கிழக்கிந்திய தோல் தொழிற்சாலை

**கிழக்கிந்திய தோல் தொழிற்சாலை** (*East India Leather*) இந்தியாவின் தமிழ்நாட்டில் உள்ள திருச்சி மற்றும் திண்டுக்கலில் அமைந்துள்ள ஒரு தோல் தயாரிப்பு நிறுவனம் ஆகும். இங்கு குரோம் என்ற வேதிப்பொருளுக்குப் பதிலாக பாரம்பரிய முறையில் தாவரப் பொருள்களைப் பயன்படுத்தி தோல் பதனிடப்படுகிறது.
# கிழக்கிந்திய தோல் தொழிற்சாலை

## வரலாறு

பிரித்தானிய ஆட்சி காலமாக இருந்த 1856 ஆம் ஆண்டில் கிழக்கிந்திய தோல் தொழிற்சாலை இப்பகுதியில் தொடங்கப்பட்டது. கிழக்கு இந்திய கம்பெனிக்குப் பின்னர் எலக்ட்ரான் அயனியாக்கத் தொழில் நுட்பத்தை அடிப்படையாகக் கொண்ட தோல் பதனிடும் நிறுவனம் இது மட்டுமேயாகும்.
# கிழக்கிந்திய தோல் தொழிற்சாலை

## புவிசார் குறியீடு

தனித்தன்மை வாய்ந்த பொருட்களுக்கு வழங்கப்படும் புவிசார் குறியீட்டுத் தகுதி 2008 ஆம் ஆண்டு கிழக்கிந்திய தோல் தொழிற்சாலைக்கு வழங்கப்பட்டது.
# கிழக்கிந்திய தோல் தொழிற்சாலை

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# கல்குளம் நீலகண்ட சுவாமி கோயில்

**கல்குளம் நீலகண்ட சுவாமி கோவில்** (*Kalkulam Neelakandeswarar Temple*) என்பது கன்னியாகுமரி மாவட்டத்தில் உள்ள கல்குளம் என்ற ஊரில் உள்ள கோயிலாகும்.
நாகர்கோவிலில் இருந்து 20 கி.மீ தொலைவில் உள்ளது பத்மநாபபுரம் அரண்மனை. அன்றைய திருவிதாங்கூர் சமஸ்தானத்தின் தலைநகராகத் திகழ்ந்த ஊர் இது. இங்குள்ள கல்குளம் என்னும் ஊரில் அமைந்துள்ளது பிரசித்தி பெற்ற நயினார் நீலகண்ட சுவாமி திருக்கோயில். கேரளப் பாணியிலும் தமிழ்நாட்டுப் பாணியிலும் கட்டுமானங்கள் அமைந்த கோயில் இது. மிகவும் பழமையான இந்தக் கோயிலில் ஏராளமான சிற்பங்களை நிறுவித் திருப்பணி செய்தவர் மன்னர் திருமலை நாயக்கர் ஆவார். கேரள மன்னரான மார்த்தாண்ட வர்மாவும் திருப்பணிகள் செய்து இந்த ஆலயத்தை அழகுப்படுத்தியிருக்கிறார். இங்கே பிராகாரத்தில் கையில் விளக்கு ஏந்திய அழகுப் பாவையர் சிலைகள் ஒரே வரிசையில் ஏராளமாக நிற்பது அழகான காட்சியாகும்.
# ஐக்கிய அமெரிக்க அணுசக்திப் பொறுப்புக் குழு

**ஐக்கிய அமெரிக்க அணுவாற்றல் பொறுப்புக் குழு** (*United States Atomic Energy Commission*) என்பது இரண்டாம் உலகப் போருக்குப் போருக்குப் பிறகு ஐக்கிய அமெரிக்கப் பேரவையால் அணு அறிவியல், தொழில்நுட்பத்தின் அமைதிக்கால வளர்ச்சியைப் பேணுவதற்கும் கட்டுப்படுத்துவதற்கும் நிறுவப்பட்ட அமெரிக்க அரசாங்கத்தின் ஒரு நிறுவனமாகும். இது அமெரிக்கப் பேராயச் சட்டத்தால் உருவாக்கப்பட்டது. குடியரசுத்தலைவர்சாரி எசு. டுருமேன் 19461 ஆம் ஆண்டு அணு ஆற்றல் சட்டத்தில் 1946, ஆகத்து 1 இல் கையொப்பமிட்டார்.1947, சனவரி 1 இல் இச்சட்டத்தால் அணுவாற்றல் பொறுப்பு படைத்துறையில் இருந்து குடிமைத் துறைக்கு மாறியது. இம்மாற்றத்தால் நிலையங்கள், ஆய்வகங்கள், கருவிகள், பணியாளர்களை அணுவாற்றல் பொறுப்பு ஆணைய உறுப்பினர்களின் கட்டுபாட்டுக்கு வந்தது. இச்சட்டம் அணுக்கருப் படைக்கலங்களை (Nuclear Weapons) உருவாக்கிச் செய்தலையும் பேணுதலையும் கட்டுப்படுத்துகிறது. மேலும் இச்சட்டம் அணு ஆற்றலை அமைதிப் பணிகளுக்காகப் பயன்படுத்துவதற்கான ஆராய்ச்சி, வளர்ச்சிப் பணிகள் பற்றிச் சுட்டிக் காட்டுகின்றது. 1946 ஆம் ஆண்டு டிசம்பர் 31 ஆம் நாள், அணுவாற்றல் பொறுப்புக் குழுவினைத் தொடர்ந்து அமெரிக்க ஐக்கிய நாட்டின் படைப்பிரிவுப் பொறிஞர்களின், மேன்காட்டன் பொறியியற் பிரிவு ( Manhattan Engineer District) இரண்டாவது உலகப்போரின்போது, அணுகுண்டை உருவாக்கியது. .  
பல உய்யநிலை ஆய்வாளர்கள் 1960 களில் அணுவாற்றல் பொறுப்புக்குழுவின் பேரில் அந்நிறுவன ஒழுங்குமுறைகள், கதிர்வீச்சுப் பாதுகாப்புச் செந்தரங்கள், அணுக்க்கரு உலை பாதுகாப்பு, அணுக்கருமின் நிலைய இருப்பிடம், சுற்றுச்சூழல் பாதுகாப்பு போன்றவற்றில் போதுமான அளவில் கண்டிப்பாக அமையவில்லை எனக் குற்றம் சாட்டினர்.  
அணுவாற்றல் பொறுப்புக்குழுவின் கட்டுபாட்டுத் திட்டங்கள், 1974 அளவில், கடுந்தாக்கத்துக்கு உள்ளாகவே, ஐக்கிய அமெரிக்கப் பேராயம் 1974 ஆம் ஆண்டைய அணுவாற்றல் பொறுப்புக்குழுச் சட்டத்தை நீக்க முடிவெடுத்தது. எனவே,1974 ஆம் ஆண்டினளாற்றல் மறு ஒழுங்கமைப்புச் சட்டப்படி (Energy Reorganization Act.) அணுவாற்றல் பொறுப்புக்குழு கலைக்கப்பட்டது. 1975 ஆம் ஆண்டு அதன் செயல்கள் ஆற்றல் ஆராய்ச்சி, வளர்ச்சிக்கான ஆட்சியகத்திடமும், (Energy Research and Development Administration) அணுக்கருக் கட்டுப்பாட்டுக் குழுவினிடமும் (Nuclear Regulatory Commission) மாற்றம் செய்யப்பட்டன.குடியரசு தலைவர் ஜிம்மி கார்ட்டர் 1977, ஆகத்து 4 இல் **ஆற்றல் நிறுவனத் துறைச் சட்டம், 1977** இல் கையெழுத்திட்டு, ஐக்கிய அமெரிக்க ஆற்றல் துறையை உருவாக்கினார். இந்தப் புதிய முகமை, கூட்டு ஆற்றல் ஆட்சியகம், ஆற்றல் ஆராய்ச்சி, வளர்ச்சி ஆட்சியகம், கூட்டு மிந்திறன் ஆணையம் மேலும், பல்வேறு பிற கூட்டு ஆட்சி முகமைகளின் பொறுப்புகளை ஏற்றது.  
The New Encyclopedia Britannica Micro, Vol I, 15th Edition, 1982.
தஞ்சை தமிழ்ப் பல்கலைக்கழக வெளியீடு அறிவியல் களஞ்சியம் தொகுதி 1, பக்கம் எண்:675
# பறக்கை மதுசூதனப் பெருமாள் கோயில்

**பறக்கை மதுதுசூதனப் பெருமாள் திருக்கோயில்** கன்னியாகுமரி மாவட்டம், அகத்தீஸ்வரம் வட்டத்தில், பறக்கை என்னுமிடத்தில் அமைந்துள்ளது. இந்த ஆலயம் நாகர்கோவிலுக்கு தென்கிழக்கே சுமார் 5 கி.மீ. தூரத்தில் அமைந்துள்ளது. இத்தலத்தில் மதுசூதனப் பெருமாள் கோயில் கொண்டு அருள்புரிகிறார். இந்த ஆலயத்தில் மூலவர் மதுசூதனர் 5 அடி உயரம் கொண்ட சிற்ப வேலைப்பாடுகளுடன், சங்கு, சக்கரங்கள் இருகரங்களில் ஏந்தி ஒரு கரம் அபயம் அளிக்க மற்றொரு கரம் தொடைமேல் சார்ந்திருக்க அருள்பாலிக்கிறார். திருவிதாங்கூர் வரலாற்றின்படி இந்த ஊர் கிழால்மங்கலம் பறவைக்கரசூர் என்று இருந்ததாகவும் பின்னாளில் பறக்கை என்று மருவியதாகவும் கூறப்படுகிறது.
# புளியஞ்சோலை

**புளியஞ்சோலை** என்பது தமிழ்நாட்டின், கிழக்குத் தொடர்ச்சி மலையின் கொல்லிமலை பள்ளத்தாக்கில் அமைந்துள்ள ஒரு சிறு வனக் கிராமமாகும். சுமார் 30 குடும்பங்கள் வாழ்கின்றன. இது திருச்சிராப்பள்ளியிலிருந்து சுமார் 72 கி.மீ தூரத்தில் அமைந்துள்ளது. அருகிலுள்ள நகரம் (சுமார் 30 கி.மீ) துறையூர் ஆகும். வடமாவட்டங்களில் இருந்து வருவோர் சேலம் மாவட்டம் ஆத்தூரிலிருந்து தம்மம்பட்டி (30கி.மீ.) வழியாக அடையலாம். புளியஞ்சோலையை நாமக்கல் மற்றும் துறையூர் வழியாகவும் அடையலாம்.  
சிறந்த சுற்றுலாத்தலமாக விளங்குகிறது. சுற்றுலாப் பயணிகளும் பக்தர்களும் காட்டில் 12 கி.மீ. தொலைவில் உள்ள சிவன் கோயிலுக்கு மலையேற்றம் செய்கின்றனர். இங்கு வாழும் மக்களின் முக்கிய வாழ்வாதாரம் குறு விவசாயத் தொழில் ஆகும்.
# இறச்சகுளம் மகாதேவர் கோயில்

**மகாதேவர் கோயில்** இந்தியாவின் தமிழ்நாட்டில் கன்னியாகுமரி மாவட்டம், தோவாளை வட்டத்தில் இறச்சகுளம் பகுதியில் அமைந்துள்ளது.  
பூதப்பாண்டியிலிருந்து தெற்கே 6 கி.மீ. தொலைவில் பழையாற்றின் மேற்கு பகுதியில் அமைந்துள்ளது. அருகில் ஜடாயுபுரத்தில் ஜடாதேஸ்வரர் திருக்கோயில் உள்ளது. கருவறையில் சிவபெருமான் காட்சி தருகிறார். கோயிலின் வடக்குப் பக்கம் சிறிய பாறை வடிவில் சாஸ்தா அமைக்கப்பட்டுள்ளார். இங்குள்ள சிவன் மகாதேவர் அல்லது உதயமார்த்தாண்டேசுவரர் என அழைக்கப்படுகிறார். இக்கோயிலில் உள்ள அம்மன் சிவகாமியம்மை ஆவார்.
# உயிரியலின் சுருக்கம்

**உயிரியல் உருவரை** (*outline of biology*) உயிரியல்சார் கருப்பொருள்களுக்கும் தலைப்புகளுக்குமான வரைவுரு கீழே வழங்கப்படுகிறது.
**உயிரியல்** உயிரினங்களை பற்றிய அறிவியல். இது பண்புகள், வகைபாடு, உயிரிகளின் நடத்தைகள், சிற்றினங்களின் இருப்பு, மற்றும் சூழ்நிலையுடனான அவற்றின் தொடர்பு பற்றிய புரிதலையும் அறிவையும் வழங்கும் ஒரு பிரிவாகும். மேலும் இது பரந்துபட்ட உள்ளடக்கங்களை கொண்ட பிரிவாக உள்ளது. எனினும் உயிரினங்களிடையேயுள்ள உறவுகளை உயிர் இயற்பியல் தொடங்கி சூழியல் வரை உயிரியல் புலம் உள்ளடக்குகிறது. உயிரியலில் சொல்லப்படும் அடிப்படைக்கொள்கைகள் அதன் சேய்த்துறைகள் அனைத்தாலும் ஏற்கப்படுகிறது. இதற்கு சான்றாக வெப்ப இயக்கவியல் மற்றும் ஆற்றல் அழிவின்மை விதி உள்ளிட்டவைகள் உள்ளன.
# உயிரியலின் சுருக்கம்

## உயிரியலின் கிளைகள்

உயிரியல் கிளை - இது ஒரு உயிரி அறிவியல் என்றும் இதன் கிளைகள் அனைத்தும் வாழ்க்கை அறிவியல் என்றும் குறிப்பிடப்படுகிறது.
- உடற்கூறியல் - மனிதன், விலங்குகள், தாவரங்கள் மற்றும் பிற உயிரினங்களின் உடலமைப்பின் பகுதிக்கூறுகளின் உட்கட்டமைப்பை பற்றிய அறிவியல்
- வான் உயிரியல் – பேரண்ட உயிர்களின் படிமலர்ச்சி, பரவல், புறவெளி உயிரியல், புறவெளி புதைபடிமவியல், உயிரி வானியல் ஆகிய உட்பிரிவுகளை உள்ளடக்கியது.
- உயிரிப்பொறியியல் – உயிரித் தொழில் நுட்பவியலுடன் தொடர்புடைய உயிரியல் பயன்பாட்டு பொறியியல், உயிரிப் பொறியியல் ஆகும்.
- உயிர் தகவலியல் - இது தகவல் தொழில்நுட்பத்தை பயன்படுத்தி ஆய்வு செய்தல், தகவல் தொகுப்பு, மற்றும் உயிர் மரபுத்தகவல்களைப் பேணுதல் சார்ந்த அறிவாகும்.
- உயிரியக்கவியல் – உயிரினங்களின் இயக்கவியல் சார்ந்த அறிவு இதுவாகும்.
- உயிரி வேதியியல் - உயிர்க்கல அளவில் நடக்கும் வேதி வினைகள் பற்றியும், வாழ்க்கை இயக்கவியல் செயற்பாடுகளில் வேதிவினைகளின் பங்கு பற்றிய அறிவியல் இதுவாகும்.
- உயிரிப்புவியியல் – புவியில் சிற்றினங்களின் பரவல், அவற்றின் காலநிலைத்தொடர்புகளை அறியும் பிரிவு.
- உயிரி இயற்பியல் - இயற்பியல் வழியாக உயிரிய செயற்பாடுகளைப் பற்றி அறியும் பிரிவு.
# திருப்பூர் மாவட்ட ஊராட்சி ஒன்றியங்கள்

**திருப்பூர் மாவட்டம்** இந்தியாவின் தமிழ்நாடு மாநிலத்தின் ஒரு மாவட்டம் ஆகும். இதில் மொத்தம் 13 ஊராட்சி ஒன்றியங்கள் (வருவாய் வட்டங்கள்) உள்ளன. இது அக்டோபர் 2008 இல் உருவாக்கப்பட்டது. தமிழகத்தில் கடைசியாக உருவாக்கப்பட்ட மாவட்டம். இம்மாவட்டம் கோயம்புத்தூர் மாவட்டத்தின் திருப்பூர் , அவினாசி, பல்லடம், உடுமலைப்பேட்டை ஆகிய வட்டங்களையும், ஈரோடு மாவட்டத்தின் தாராபுரம், காங்கேயம் ஆகிய வட்டங்களையும் கொண்டு உருவாக்கப்பட்டது. திருப்பூர் நகரம் இம்மாவட்டத்தின் நிர்வாகத் தலைமையகமாகும்
# திருப்பூர் மாவட்ட ஊராட்சி ஒன்றியங்கள்

## ஊராட்சி ஒன்றியங்கள்

இம்மாவட்டத்தில் 13 ஊராட்சி ஒன்றியங்கள் உள்ளன. இந்த 13 ஊராட்சி ஒன்றியங்களில் மொத்தம் 265 ஊராட்சிகள் உள்ளன.
1. திருப்பூர் ஒன்றியம்
1. அவினாசி ஒன்றியம்
1. பல்லடம் ஒன்றியம்
1. உடுமலைப்பேட்டை ஒன்றியம்
1. தாராபுரம் ஒன்றியம்
1. காங்கேயம் ஒன்றியம்
1. மடத்துக்குளம் ஒன்றியம்
1. குடிமங்கலம் ஒன்றியம்
1. ஊத்துக்குளி ஒன்றியம்
1. குண்டடம் ஒன்றியம்
1. வெள்ளக்கோயில் ஒன்றியம்
1. மூலனூர் ஒன்றியம்
1. பொங்கலூர் ஒன்றியம்
# மானஸ்பல் ஏரி

**மானஸ்பல் ஏரி** (*Manasbal Lake*) என்பது இந்தியாவின் ஜம்மு காஷ்மீர் ஒன்றிய நிலப்பரப்பிலுள்ள காந்தர்பல் மாவட்டத்தில் இருக்கும் சபாபோரா பகுதியில் அமைந்துள்ள ஒரு நன்னீர் ஏரி. இந்தியாவின் ஆழமான ஏரிகளுள் மானஸ்பல் ஏரியும் ஒன்றாகும். இந்த ஏரியின் மிகத்தாழ்வான பகுதி 13 மீட்டர் அல்லது 43 அடி ஆழம் கொண்டது. இந்த ஏரியைச் சுற்றியவாறு நான்கு சிற்றூர்கள் அமைந்துள்ளன. அவை ஜரோக்பல், கொன்டபல், கிராட்பல் மற்றும் ஏரியின் தென்மேற்குப் பகுதியில் அமைந்துள்ள நெஸ்பல்.  
இந்த ஏரியின் பெயரான மானஸ்பல் என்பது திபெத்திலிருக்கும் மானசரோவர் ஏரியின் பெயரிலிருந்து பெறப்பட்டது. முகலாய அரசி நூர் சகான் கட்டிய ஜரோகா பாக் (தூணிடைச் சாளரம்) என்றழைக்கப்படும் முகலாயத் தோட்டம் ஏரியை நோக்கியவாறு அமைந்துள்ளது. காஷ்மீரின் நீர்வாழ் பறவைகளுக்கான இயற்கையான தங்குமிடங்களுள் ஒன்றான இந்த ஏரி பறவை நோக்கலுக்கு ஏற்றதாக உள்ளது, எனவே "காஷ்மீர ஏரிகளுக்கெல்லாம் மிக உயர்ந்த மணி" எனச் செல்லமாக அழைக்கப்படுகிறது.
# மானஸ்பல் ஏரி

## வரலாறு

இது ஒரு பழங்கால ஏரி என உள்ளூர் மக்கள் நம்புகின்றனர், ஆயினும் இந்த ஏரியின் சரியான வயது கணக்கிடப்பட வேண்டியுள்ளது. இந்த ஏரியின் வடக்கு கரையின் அருகில் இடிந்த நிலையில் பதினேழாம் நூற்றாண்டைச் சேர்ந்த ஒரு கோட்டை உள்ளது. முகலாயர்களால் கட்டப்பட்ட இக்கோட்டை பஞ்சாப் பகுதியிலிருந்து சிறீநகருக்குப் பயணிக்கும் கூண்டு வண்டிகளால் கடந்த காலங்களில் பயன்படுத்தப்பட்டுள்ளது. இந்த ஏரியிலிருந்து ஜீலம் ஆற்றுக்கு கட்டுப்படுத்தப்பட்ட முறையில் நீர்வெளியேறுகிறது.
# மானஸ்பல் ஏரி

## பொருளியல்

இந்த ஏரி குடிநீருக்கான ஊற்றாக மட்டுமின்றி, நீர்வழிப் போக்குவரத்துக்கும், மீன்பிடிப்புக்கும், பொருளியல் வகையில் பயன்படும் தாவரங்களை அறுவடை செய்யவும், சுற்றுலா இடமாகவும், பொழுதுபோக்கிடமாகவும் பயன்படுகிறது.  
ஏரியின் விளிம்புப் பகுதியில் நெலும்போ நூஸிஃபெரா தாவர இனத்தை சார்ந்த தாமரைகள் யூலை மற்றும் ஆகத்து மாதங்களில் பெருமளவில் பூக்கின்றன. தாமரைகளின் வேர்கள் அறுவடை செய்யப்பட்டு சந்தைப்படுத்தப்படுகின்றன, உள்ளூர் மக்கள் அதை உணவாகவும் பயன்படுத்துகின்றனர்.
# மேச்சேரி இன ஆடுகள் ஆய்வு நிலையம்

**மேச்சேரி இன ஆடுகள் ஆராய்ச்சி நிலையம்** சேலம் மாவட்டம் மேச்சேரி வட்டத்திலுள்ள பொட்டனேரி எனும் இடத்தில் மேச்சேரி இன ஆடுகளின் ஆராய்ச்சி நிலையம் அமைந்துள்ளது. இந்த ஆராய்ச்சி நிலையம் 05.06.1978 அன்று மேச்சேரி இன ஆடுகளை மேம்படுத்துவதற்காக ஆரம்பிக்கப்பட்டது. தமிழ்நாடு கால்நடை மருத்துவ அறிவியல் பல்கலைக்கழக கட்டுப்பாட்டின் கீழ் ‘மேச்சேரி’ செம்மறி ஆடு வளர்ப்பு ஆராய்ச்சி மையம் செயல்படுகிறது.
# மேச்சேரி இன ஆடுகள் ஆய்வு நிலையம்

## வரலாறு

சேலம் மாவட்டம், கொளத்தூரில் கடந்த 1972-ம் ஆண்டு செம்மறி ஆடு வளர்ப்பு ஆராய்ச்சி மையம் தொடங்கப்பட்டது. 1978-ம் ஆண்டு இம்மையைம் சேலம் மேச்சேரி, பொட்டனேரியில் 1.62 ஏக்கரில் செம்மறி ஆடு வளர்ப்பு ஆராய்ச்சி மையமாக செயல்படத் தொடங்கியது. தற்போது, இங்கு 900 செம்மறி ஆடுகளும், 300 வெள்ளாடுகளும், மகாராட்டிரா மாநிலத்தைச் சேர்ந்த, ‘நார்மிகாஸ் சொர்ணா’ வகை ஆடுகள் மற்றும் செட்டை இன ஆடுகள் உள்ளன
# மேச்சேரி இன ஆடுகள் ஆய்வு நிலையம்

## நோக்கங்கள்

மேச்சேரி இன ஆடுகள் ஆராய்ச்சி நிலையத்தின் நோக்கங்கள்
- திட்டமிட்ட மேலாண்மை மற்றும் இனப்பெருக்கம் மூலம் மேச்சேரி ஆட்டு இனத்தை மேம்படுத்தல்
- உயர்ரக ஆண் ஆடுகளை விவசாயிகளுக்கு விநியோகித்து மேம்படுத்தல்
- தலச்சேரி ஆட்டு அலகுககளைப் பராமரித்தல், மாணவர்களுக்கு பயிற்சி அளித்தல், ஆராய்ச்சியை மேம்படுத்துதல்
- செம்மறி ஆட்டு விவசாயிகளுக்கான விரிவாக்க வள மையமாக செயல்படல்
- மேம்பட்ட தீவன உற்பத்திக்கான பொருத்தமான தொகுப்பு நடைமுறைகளை பிரபலப்படுத்துதல்
இந்த ஆராய்ச்சி மையத்தின் நோக்கம் ஆகும்.
# மேச்சேரி இன ஆடுகள் ஆய்வு நிலையம்

## பிரிவுகள்

- மேச்சேரி ஆடுகள் அலகு
- செம்மறி ஆட்டு அலகு
- வேளாண் மற்றும் மேய்ச்சல் அபிவிருத்தி அலகு
- சுகாதார பாதுகாப்பு அலகு
# மேச்சேரி இன ஆடுகள் ஆய்வு நிலையம்

## மேச்சேரி இன ஆடுகள் பரவல்

தமிழகத்தின் சேலம், ஈரோடு, நாமக்கல், தர்மபுரி மற்றும் கரூர் ஆகிய மாவட்டங்களில் மேச்செரி இன ஆடுகள் பரவலாக காணப்படுகிறது. சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் தரமங்கலம் பஞ்சாயத்து ஆகிய இடங்களில் உண்மையான இனங்கள் உள்ளன.
# எஸ். ரெத்னராஜ்

**எஸ். ரெத்னராஜ்** ஓர் இந்திய அரசியல்வாதி மற்றும் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். 1980 தேர்தலில் குளச்சல் தொகுதியில் இருந்தும், 1984 தேர்தலில் நாகர்கோவில் தொகுதியில் இருந்தும் தமிழ்நாடு சட்டசபைக்கு தேர்ந்தெடுக்கப்பட்டார்.  
தற்போது அவர் மறுமலர்ச்சி திராவிட முன்னேற்றக் கழகஉறுப்பினராக உள்ளார்.
# சி. ஆர். வெங்கடேஷ்

**சி. ஆர். வெங்கடேஷ்** (*C.R. Venkatesh*) ஒரு இந்திய தொழிலதிபர் மற்றும் நிறுவனர், 2000 ஆம் ஆண்டில் நிறுவப்பட்ட இந்திய தகவல் மற்றும் சந்தைப்படுத்தல் சேவை வழங்குநரான டாட் காம் இன்ஃபோவே (Dot Com Infoway-DCI)-வின் நிர்வாக இயக்குநர் மற்றும் தலைமை நிர்வாக அதிகாரியாவார்.. இவர் இந்திய ஏஞ்சல் நெட்வொர்க்கில் உறுப்பினராக உள்ளார். சி. ஆர். வெங்கடேஷ் மகெஸ்டர் (Magzter) நிறுவனத்தின் இணை நிறுவனருமாவார்.
# சி. ஆர். வெங்கடேஷ்

## கல்வி

வெங்கடேஷ் மதுரையில் உள்ள விகாசா பள்ளியில் கல்வி பயின்றார். சென்னை, அண்ணா பல்கலையில் மெக்கானிக்கல் இன்ஜினியரீங் பட்டம் பெற்றார். பின்னர், இந்தியாவின் இணைய பயனர்களின் சமூகத்தின் தலைவராக பணியாற்றும் போது மதுரை மண்டலம் மற்றும் மதுரை போன்ற இந்தியாவில் இரண்டாம் நிலை நகரங்களுக்கான இணைய அணுகலை வெற்றிகரமாக வழங்கினார். தற்போது அவர் கலாட்டா மீடியாவின் தலைமை நிர்வாக அதிகாரியாகவும், டாட் காம் இன்போவே லிமிடெட், மற்றும் ஆடத்தாவிலும் பணியாற்றுகிறார்.
# சி. ஆர். வெங்கடேஷ்

## விருதுகள்

|-
| 2015
| *IT Professional of the Year*
| கோல்டன் குளோப் டைகர்ஸ் 2016
|}
# கோழிப்பாம்பு

**கோழிப்பபாம்பு**, **பறவைநாகம்**, **குக்குடசா்ப்பம்** ( kukkuta sarpa) என்பது பழங்கால நுால்களில் கூறப்படும் ஒரு பாம்பு ஆகும். இதுகுறித்து சீவக சிந்தாமணி, மேருமந்தர புராணம் முதலிய நுால்களில் கூறப்பட்டுள்ளது.  
சீவகன் பல்லவ நாட்டிற்குச் சென்றிருந்தபோது, அந்நாட்டரசன் மகள் பதுமையைக் கோழிப்பாம்பு தீண்ட, அதன் நஞ்சினைச் சீவகன் தீர்த்து அவளை மணம் செய்து கொண்டான் என்று சீவகசிந்தாமணி கூறுகிறது.  
மேருமந்திர புராணம் என்னும் நுாலில் சத்திய கோஷன் என்னும் சிறப்புப் பெயரை உடைய அமைச்சன், பொருட்செல்வத்தில் பேராசையுடையவனாய் அதனோடு செற்றமும் பகையும் கொண்டிருந்தபடியினால், சமரீ என்னும் விலங்காகவும் பின்னர்க் கோழிப்பாம்பாகவும் பிறந்தான் என்று கூறகிறது.  
பாகுபலி என்றும் புஜபலி என்றும் பெயருள்ள முனிவருடைய உருவச்சிலையை 525வில் உயரமுடையதாகப் பொன்னால் செய்து பரதநச் சக்கரவத்தி பெளதனபுரத்தில் அமைத்தாா் என்றும் அவ்வுருவச்சிலையைச் சூழ்ந்து கோழிப்பாம்புகள் வசித்து வந்தபடியினாலே மனிதர் யாரும் அதன் அருகில் செல்ல முடியாமலிருந்தது என்றும் கன்னட நுால்கள் கூறப்படுகிறது.  
குக்குடசர்ப்பம் என்னும் கோழிப்பாம்பின் உருவ அமைப்பு குறித்து
சீவக சிந்தாமணி, பதுமையாா் இலம்பகத்தில், "நங்கைதன் முகத்தை நோக்கி" என்னும் செய்யுள் உரையில், உரையாசிரியா் நச்சினார்க்கினியர், கோழிப்பாம்பைப் பற்றிய செய்தியைக் கீழ்கண்வாறு கூறுகிறாா்.  
<poem>
கொங்கலா் கோதை நங்கை யடிகளோ வென்று கொம்போ்
செங்கயற் கண்ணி தோழி திருமகட் சென்று சோ்ந்தாள்
</poem>
# வைட்லி விருது (ஐ இரா)

**வைட்லி விருது** (Whitley Awards) என்ற விருது ஒவ்வொராண்டும் வைட்லி ஃபண்ட் ஃபார் நேச்சர் எனும் அமைப்பால், வழங்கப்பட்டு வருகிறது. இது காட்டுயிர் மற்றும் சுற்றுச்சூழல் பாதுகாப்புக்காகப் போராடுபவர்களுக்குக் கிடைக்கக்கூடிய உலகளாவிய அதிகபட்ச அங்கீகாரமாக கருதப்படுகிறது. இந்த விருதின் மதிப்பு £35,000 (2017) ஆகும். மேலும் இந்த விருது ‘பசுமை ஆஸ்கர்’ என்று போற்றப்படுகிறது. இந்த விருதானது குறிப்பாக வளர்ந்த நாடுகளுக்கு வெளியில் உள்ள காட்டுயிர்களின் பாதுகாப்பிற்காக போராடுபவர்களை அங்கீகரிக்க முயல்கின்றது, மேலும் இவர்களின் பணிகளை பன்னாட்டளவில் கவனத்துக்கு கொண்டுவந்து, இப்பணிகளுக்கு நீண்டகால அடிப்படையில் உதவியும், பாதுகாப்பும் அளிக்கும் விதத்தை அடிப்படையாக கொண்டதாக உள்ளது.  
வைட்லி விருதானது சுற்றுச்சூழலியலாளர் எட்வர்ட் வைட்லியால் 1994 இல், £15,000 மதிப்புள்ள ஒற்றை விருதாக உருவாக்கப்பட்டது.
# வைட்லி விருது (ஐ இரா)

## வைட்லி தங்க விருது

ஒவ்வொரு ஆண்டும் முந்தைய ஆண்டில் வைட்லி விருது வென்றவர்களில் தேர்ந்தெடுக்கப்பட்டு வைட்லி தங்க விருதை பெறுவதற்கு தேர்வு செய்யப்படுவர். இந்த விருதின் மதிப்பு £50,000 ஆகும் இத்தொகை விருது பெறுபவரின் ஓராண்டு திட்டச் செலவுக்கு பயன்படுத்தும் வகையிலானது.
# வைட்லி விருது (ஐ இரா)

## தி விட்லி-சேக்ரே பாதுகாப்பு நிதியம்

தி விட்லி-சேக்ரே பாதுகாப்பு நிதியம் (WSCF) என்பது முந்தைய ஆண்டுகளில் விட்லி விருது வென்றவர்களுக்கு அவர்களின் அடுத்த திட்டங்களை மேற்கொள்வதற்கு கூடுதல் நிதி வழங்கும் ஒரு ஆண்டுத் திட்டம் ஆகும், இதைக் கொண்டு மாறிவரும் தேவைகளுக்கு ஏற்ப, வளர்ந்துவரும் நாடுகளில் உள்ள ஆபத்துக்கு உள்ளான உயிர் இனங்கள் மற்றும் அவைகளின் வாழ்விடங்களை காக்க செலவிடப்படும்.
# வைட்லி விருது (ஐ இரா)

## தேர்ந்தெடுக்கப்பட்ட வெற்றியாளர்கள்

- ராண்டல் அரூஸ் (2004)
- சாண்ட்ரா பெஸ்யூடோ (2007)
- அலெக்சாண்டர் அர்பாக்காவோவ் (2006)
- காகன் செகெர்கியோகுலு (2008 & 2013): இரண்டு முறை விட்லி தங்க விருது வென்றவர் இவர் மட்டுமே
- அபராஜிதா தத்தா (2013)
- கிளாடிஸ் கலேமா-ஸிகுசோகா (2009)
- மைசூர் துரேஸ்வாமி மதுசுதன் (2009)
- ஜீனா டூஸ் (2005)
- கா ஹா வா (2004)
- உரோமுலசு விட்டேக்கர் (2005)
- அமண்டா வின்சென்ட் (1994)
- பூர்ணிமா தேவி பர்மன் ( 2017)
- அஷ்விகா கபூர் (2014)
- டாக்டர் பிரமோத் பாட்டீல் மற்றும் டாக்டர் ஆனந்த குமார் (2015)
# கியூபா மலர் வௌவால்

**கியூபா மலர் வௌவால்** (*Cuban flower bat*, *Phyllonycteris poeyi*, அல்லது *Poey's flower bat*) என்பது *பிலோஸ்டோமிடே* குடும்பத்தைச் சேர்ந்த வௌவால்கள் ஆகும். இவை கியூபா, எயிட்டி, டொமினிக்கன் குடியரசு ஆகிய நாடுகளில் காணப்படுகின்றன.  
இந்த வௌவாலின் முகம் நாய் முகம் போலக் காணப்பபடும்.இதன் நாக்கு மிக நீளமானது. மலர்களிலுள்ள தேன், மகரந்தப்பொடிகள் ஆகியவற்றை உண்ணும். அடர்த்தியற்ற காடுகளில் பாறை இடுக்குகள், குகைகளில் கூட்டங்கூட்டமாய் இவை வாழ்கின்றன.  
ஆண்டு முழுவதும் இவை இனவிருத்தி செய்கின்றன. உடல் அளவு: 7.5-9 செ.மீட்டர், இறக்கையின் அளவு:21-26 செ.மீட்டர், வாலின் நீளம்:1-1.5 செ.மீட்டர் ஆகும்.
# மைத்தடச் சோதனை

**மைத்தடச் சோதனை** (Rorschach Ink blot test) என்பது ஆளுமையை அளவிடப் பயன்படும் தெளிவற்ற உருவங்களை கொண்ட சோதனை ஆகும். இச்சோதனை 1921-ம் ஆண்டு சுவிட்சர்லாந்து நாட்டை சார்ந்த ஹெர்மன் ரோர்ஸாக் என்ற மனநல மருத்துவரால் வெளியிடப்பட்டது. எனவே இது **ரோர்ஸாக் மைத்தட சோதனை**என அழைக்கப்பட்டது. இது உளபகுப்பு கோட்பாடின் அடிப்படையில் உருவானது ஆகும். ஆனால் ஆராய்ச்சியாளர்கள் அதை அனுபவ பாணியில் பயன்படுத்தினர். இதில் மைத்தடம் அல்லது பொருளற்ற சமசீரான அமைப்பினை கொண்ட உருவங்கள் காணப்படும். இவற்றுள் கருப்பு வண்ண மைத்தடங்கள் ஐந்தும்,கருப்பும் சிவப்பும் கலந்தவை இரண்டும்,பல்வேறு வண்ணங்களாலான மூன்றும் உள்ளன இந்த சோதனையை பயன்படுத்தும்போது, அதன் தரம் ஆளுமை அளவீடுகளுடன் தொடர்புடையது. 1940 முதல் 1950 ஆம் ஆண்டு வரையான காலத்தில் கடைகள் மற்றும் மைக்ரோசாப்ட் உளவியலாளர்கள் மத்தியில் மைத்தடச் சோதனை பிரபலமாக இருந்தது, விரைவாக பிரபலமடைந்த நிலையிலும் விமர்சகர்கள் அது மிகவும் அகநோக்குநிலையுடையது என்று கூறினர். ஹோல்ட்ஸ்மான் மைத்தடச் சோதனை, தி சோமடிக் மைத்தடச் சோதனை என பல வகை சோதனைகள் உள்ளன.
# மசாலா தோசை

**மசாலா தோசை** (Masala dosa) என்பது மிகவும் பிரபலமான தென்னிந்தியச் சிற்றுண்டி வகையான தோசைகளில் ஒன்று ஆகும். இது கர்நாடகத்தின் மங்களூரில் தோன்றி பரவியதாகக் கருதப்படுகிறது. இது இந்தியா முழுவதும் உடுப்பி உணவகங்களின் வழியாக பிரபலமடைந்தது. இது
தென்னிந்தியாவில் புகழ்வாய்ந்ததாக உள்ளது. என்றாலும் இந்தியா முழுவதிலும் கிடைக்கக்கூடியது. ஏன் வெளிநாடுகளிலும் கூட கிடைக்கிறது.
மசாலா தோசை தயாரிப்பு முறை நகரத்துக்கு நகரம் இடம் மாறுபடுகிறது.
# மசாலா தோசை

## தயாரிப்பு முறை

அரிசி, உளுந்து, மற்றும் வெந்தயம் ஊற வைத்து மாவாக அரைத்து தோசை மாவு தயாரிக்கப்படுகிறது. அந்த மாவை தோசைக் கல்லில் வார்த்து அது ஒரு பக்கம் வேகும் வரை காத்திருந்து வேகவைத்த முறுவலாகத் தோசை வெந்த உடன் சிறிது எலுமிச்சைச் சாறு கொத்துமல்லியுடன் வேகவைத்த உருளைக்கிழங்கு வெங்காயம், கடுகு மசாலாவை ஒரு கரண்டி வைத்து கமகம வாசத்துடன் பரிமாறலாம்.
# கங்கவள்ளி ஆறு

**கங்கவள்ளி ஆறு** (*Gangavalli River*) என்பது இந்தியாவின் கருநாடக மாநிலத்தின் மேற்குப் பகுதியில் உருவாகி மேற்கு நோக்கிப் பாயும் பல சிறிய ஆறுகளில் ஒன்றாகும். தேசிய நெடுஞ்சாலை 17 இல் ஓசூர் பாலம் கங்கவள்ளி ஆற்றின் மீது கட்டப்பட்ட பாலமாகும். இந்நெடுஞ்சாலை அன்கோலா, கும்டா பகுதிகளைப் பிரித்து வடகன்னட மாவட்டத்தையும், தார்வாடு, மங்களூரு பகுதிகளையும் இணைக்கிறது.
# கங்கவள்ளி ஆறு

## தோற்றம் மற்றும் நிலவியல்

கங்கவள்ளி ஆறு, பெட்டி நதி என்றும் அழைக்கப்படுகிறது. மேற்குத் தொடர்ச்சி மலைகளிலிருந்து தார்வாடுக்குத் தெற்கே (சோமேசுவர கோயிலுக்கு அருகில்) சல்மலாவாக உருவாகிறது. இது மேற்கு திசையில் பாய்ந்து கங்கை ஆலயத்திற்குப் பிறகு அரபிக் கடலில் கலக்கின்றது. இங்கு இந்த ஆறு கங்கவள்ளி என்றழைக்கப்படுகின்றது. இப்பகுதியில் உள்ள கிராமம் கங்கவள்ளி ஆகும். இந்த 69 கி.மீ. தொலைவு வரை மேற்காகவும் பிறகு தெற்காகவும் பாய்கின்றது. இதன் நீர்ப்பாசனப் பகுதிகளின் பரப்பளவு 3,574 சதுர கி.மீ. (1,380 சதுர மைல்) ஆகும்.  
ஆற்றுப் படுக்கையின் வீழ்ச்சி முதல் 72 கி.மீ. (45 மைல்) க்கு மென்மையாக உள்ளது. அந்தக் கட்டத்திற்குப் பிறகு, நதி நீர்வீழ்ச்சி மாகோட்டில் 183 கி.மீ. (114 மைல்) வீழ்ச்சியடைந்து, மாகோட்டு அருவியாகிறது. பின்னர் ஆற்றில் ஆழமான பள்ளத்தாக்கில் நதி ஓடுகிறது. நதிக்கு பிறகு ஆற்றில் சேருகிறது. அன்கோலா நகரிலிருந்து 11 கி.மீ. தொலைவில் உள்ள கணகுவள்ளி, பெல்லம்பரிலிருந்து 4 கிலோமீட்டர் தொலைவில் உள்ளது. வடகன்னட மாவட்டத்தின் மற்றொரு புதிய தங்குமிடம் உள்ளது. கோகர்ணா நகரம் கங்கவல்லி சாலையில் மற்றொரு திசையில் 4 கி.மீ. தொலைவில் உள்ளது. தார்வாடு, வடகன்னட மாவட்டங்களில் இந்த நதி ஓடுகிறது. ஆற்றின் பாதையில் அடர்ந்த பசுமையான, செம்பசுமையான காடுகள் உள்ளன.
# கங்கவள்ளி ஆறு

## கிளையாறுகள்

பெத்தி, சால்மலி, சோந்தா முதலியன கங்கவள்ளி ஆற்றின் கிளையாறுகளாகும்.
# கங்கவள்ளி ஆறு

## புவியியல்

கங்கவள்ளி ஆற்றுப் படுகையில் உள்ள முதன்மையான மண் செம்மண் ஆகும். இவை சிவப்பு முதல் பழுப்பு நிறமாக இருக்கும். இங்கு காணப்படும் பல்வேறு வகையான மண்ணாக தங்க மணலும் களிமண்ணும் அமைகிறது.
# கங்கவள்ளி ஆறு

## வெப்பநிலை

ஏப்ரல் பொதுவாக வெப்பமான மாதமாக உள்ளது. சராசரி அன்றாடப் பெரும அளவாக 36˚செ வெப்பநிலையும் 22˚ செ வெப்பநிலை அன்றாடச் சிறும அளவாகவும் உள்ளது.
# கங்கவள்ளி ஆறு

## ஈரப்பதம்

காலையில், ஈரப்பதம் ஆண்டின் பெரும்பாலான நேரங்களில் 75% அளவை விட அதிகமாக உள்ளது. மழைக்கால மாதங்களில் ஈரப்பதம் சுமார் 60% அளவாக உள்ளது. ஈரப்பதமான மாதங்களில் (ஜனவரி முதல் மார்ச் வரை), பிற்பகுதியில் ஈரப்பதம் 35% அளவுக்கும் குறைவாக உள்ளது.
# சமரச சுத்த சன்மார்க்க சங்கம்

**சமரச சுத்த சன்மார்க்க சங்கம்**, வள்ளலார் என அனைவராலும் அன்புடன் அழைக்கப்படும் இராமலிங்க அடிகளாரால் நிறுவப்பட்டது. இவர் சிதம்பரத்திற்கு அருகில் உள்ள மருதூர் என்னும் கிராமத்தில் 1823 ஆம் ஆண்டு பிறந்தார். 19-ம் நூற்றாண்டில் தமிழகத்தில் தோன்றிய சமூக-சமய சீர்திருத்த இயக்கத்தில் முக்கியப் பங்கு வகித்தார். இவர் ஆன்மீகத்தில் கொண்ட பற்று காரணமாக அவரது பாடல்களில் சமுதாய சீர்திருத்தங்கள் மற்றும் சமய உணர்வுகள் இரண்டறக் கலந்திருந்தன. ஆன்மீக விழிப்புணர்வு வாயிலாக சமூகத்தில் நிலவும் தீமைகளைக் களையமுடியும் என்பதற்கான முயற்சிகளை மேற்கொண்டார்.
# சமரச சுத்த சன்மார்க்க சங்கம்

## சாதி வேறுபாடற்ற சமுதாயம்

இராமலிங்க அடிகள், தமிழ் மக்களிடையே சமய ஒற்றுமை மற்றும் ஒருமைப்பாட்டை ஏற்படுத்தினார். கடவுள் வழிகாட்டுதலால் மட்டுமே சாதி வேறுபாடற்ற சமுதாயத்தை உருவாக்க முடியும் என்று எடுத்துரைத்ததோடு “இறைவன் ஜோதி வடிவானவன்” என்றும் ’அருட்பெரும் ஜோதியாக’ இருக்கிறார் என்றும் குறிப்பிட்டார். இவர் பிறப்பினால் ஏற்படும் ஏற்றத் தாழ்வுகளை எதிர்த்தார். சாதி சமூக வேறுபாடுகள் அர்த்தமற்றவை என்று குறிப்பிட்டதோடு அன்பு மற்றும் சகோதரத்துவம் நிலவவேண்டும் என்றும் பாடுபட்டார்.
# சமரச சுத்த சன்மார்க்க சங்கம்

## சத்திய தருமசாலை

பசி மற்றும் வறுமையே சமுதாயத்தின் அனைத்துத் தீமைகளுக்கும் காரணம் என வள்ளலார் நம்பினார். ஏழைக்கு உணவு அளிப்பதே சிறந்த வழிபாடு என உறுதியாக நம்பினார். எனவே ஏழைகளின் பசியை நீக்குவதற்காக ”சத்திய தருமசாலையை” வடலூரில் நிறுவினார். சத்திய தருமசாலையின் தொடக்க நாளன்று அடுப்பிற்குத் தீமூட்டி இந்தத் தீ எப்பொழுதும் எரிந்து கொண்டிருக்கட்டும், அப்போது தான் ஏழைகளுக்கு எப்பொழுதும் உணவு அளிக்க முடியும் என உறுதியுடன் கூறினார். இவர் மேற்கொண்ட உறுதிமொழிக்கு ஏற்றவண்ணம் ஆண்டு முழுவதும் சாதி சமய வேறுபாடின்றி அனைவருக்கும் உணவு அளிக்கப்பட்டு வருகிறது.
# சமரச சுத்த சன்மார்க்க சங்கம்

## ஜீவகாருண்யம்

வள்ளலார் அன்பு வழியில் ஆன்மீகத்தை அடையலாம் என உறுதியாக நம்பினார். ஆகவே மனிதர்களிடத்து மட்டுமன்றி தாவரங்கள், புழு, பூச்சிகள் மற்றும் விலங்குகள், பறவைகள் போன்ற அனைத்து உயிர்களிடத்தும் அன்பு செலுத்தினார். இதனையே "ஜீவகாருண்யம்" என்று அழைக்கிறோம்.  
'வாடிய பயிரைக் கண்டபோதெல்லாம் வாடினேன்’ எனக் கூறிய வள்ளலார், உயிர்களிடத்து எவ்வளவு அன்பு கொண்டிருந்தார் என்பதை அரியலாம். மூடப்பழக்கங்களையும், சமய சடங்குகளையும் எதிர்த்த வள்ளலார் உணவுக்காக விலங்குகள் கொல்லப்படுவதை வன்மையாக கண்டித்தார். சைவ உணவிற்கு முக்கியத்துவம் கொடுத்தார்.
# சமரச சுத்த சன்மார்க்க சங்கம்

## திருவருட்பா

மனித இனத்திற்கு செய்யும் தொண்டே மோட்சத்தை அடைவதற்கான வழி என்பது வள்ளலாரின் போதனைகளில் மிக முக்கியமானதாகும். கடவுள், கருணை மற்றும் அறிவு வடிவமாகத் திகழ்கிறார். ஆகவே கடவுளை அடையும் வழி உயிர்களிடத்து காட்டும் கருணையும், இரக்கமும் ஆகும் என்று குறிப்பிட்டார்.  
தியானம் செய்வதே வழிபாடு என்று கருதினார்.1870-ஆம் ஆண்டு சத்திய ஞான சபையை நிறுவினார். இங்கு வழிபாட்டுக் கூட்டங்கள் மத வேறுபாடின்றி நடைபெறுவதை உறுதிப்படுத்தினார். இவரது பக்திப் பாடல்கள் தொகுக்கப்பட்டு, அத்தொகுப்பு 'திருவருட்பா' என்றழைக்கப்படுகிறது.
# சமரச சுத்த சன்மார்க்க சங்கம்

## வெளியிணைப்புகள்

- www.thiruarutpa.org
- www.vallalar.org/
- www.vallalarsongs.com
- temple.dinamalar.com/en/new_en.php?id=91
# குழல் சுரப்பி

**குழல் சுரப்பி** (*Tubular gland*) என்பது சுரப்பிகளுள் ஒரு வகையாகும். சுரப்பிகளை வடிவத்தின் அடிப்படையில் வகைப்படுத்தப்படும் போது இவை நுரையீரல் கண்ணறைச் சுரப்பிகளிலிருந்து வேறுபடுகின்றன. குழல் சுரப்பி, சுரப்பி பகுதியின் நீளம் முழுவதும் ஒரே சீரான குழாயாக தங்கள் வடிவத்தை தக்கவைத்துக் கொள்கின்றன. ஆனால் நுரையீரல் கண்ணறைச் சுரப்பி ஒரு பை வடிவ சுரப்பு பகுதியினைக் கொண்டுள்ளது.  
குழல் சுரப்பிகள் பின்வரும் வகைகளில் ஒன்றாக வகைப்படுத்தப்படுகின்றன.
| எளிய குழல் வடிவம் அல்லது
எளிய நீண்ட குழல் அல்லது நீண்டல் குழல் | சீரான குழல் வடிவிலானது | சிறுகுடல் (லைபெர்குன் குழி), கருவகச் சுரப்பிகள் |  |
| --- | --- | --- | --- |
| சுழலுடன் கூடிய குழல் அல்லது எளிய சுழல் குழல் | குழல் வடிவத்தினை இழக்காமல் சுருண்டு காணப்படும் | வியர்வைச் சுரப்பிகள் |  |
| எளிய கிளைகளுடன் கூடியது அல்லது கூட்டுக் குழற்சுரப்பி | குழலில் கிளைகள் காணப்படும் | சிறுகுடல்வாய்ச் சுரப்பி-இரைப்பை | } |
# வினை மூலக்கூறு எண்

வேதியியலில் **வினை மூலக்கூறு எண்** (*Molecularity*) என்பது ஒரு வேதிவினையின் எளிய படிநிலையில் ஈடுபடக்கூடிய மூலக்கூறுகளின் எண்ணிக்கையைக் குறிக்கும். மேலும், இவ்வினை மூலக்கூறு எண் முதல் படிநிலை வினையில் ஈடுபடும் வினைபடுபொருள்களின் வேதி நேர்தகவுக் கெழுக்களின் கூட்டுத்தொகைக்குச் சமமாக இருக்கும்.
வினையில் ஈடுபடும் மூலக்கூறுகளின் எண்ணிக்கையைப் பொறுத்து ஒரு வினையானது ஒரு மூலக்கூறு வினையாகவோ இரு மூலக்கூறு வினையாகவோ அல்லது மும்மூலக்கூறு வினையாகவோ அமையலாம். ஒரு வினை ஒன்றுக்கு மேற்பட்ட படிநிலைகளில் நிகழ்ந்தால் மொத்த வினைக்கான மூலக்கூறு எண் கணக்கிடப்படுவதில்லை. ஆனால், எளிய வினைகளில் மூலக்கூறு எண் மற்றும் வினை வீதம் ஆகியவை சமமாக இருக்கும். மூலக்கூறு எண் சுழியாக அல்லது பின்னமாகவோ இருக்க இயலாது.மூலக்கூறு எண் எப்போதும் எதிர்க்குறியை பெற்றிருப்பதில்லை.
# வினை மூலக்கூறு எண்

## ஒரு மூலக்கூறு வினைகள்

ஒரு மூலக்கூறு வினையில், ஒரு தனித்த ஒற்றை மூலக்கூறு தனது அணுக்களை மறுஆக்கம் செய்வதன் மூலம், வேறுபட்ட மூலக்கூறுகளை உருவாக்குகின்றன.  
<chem display="block">CH3Br + OH^- -> CH3OH + Br^-</chem>
# எட்வர்டு தனிநபர் விருப்பத்தேர்வு பட்டியல்

**எட்வர்ட் தனிநபர் விருப்பத்தேர்வு பட்டியல்** *(Edwards Personal Preference Schedule)* வாசிங்டன் பல்கலைக்கழகப் பேராசிரியரும் உளவியலாளருமான ஆலன் எல். எட்வர்ட்சு என்பவரால் உருவாக்கப்பட்ட பட்டியலாகும். எட்வர்ட் தனிநபர் விருப்பத்தேர்வு பட்டியலானது கட்டாய வாய்ப்பு, புறவயமுறை சார்ந்த மதிப்பீடல்லாத ஆளுமை கட்டமைப்பு சோதனை முறையாகும். எட்வர்ட் தனிநபர் விருப்பத்தேர்வு பட்டியல் 16 வயது முதல் 85 வயது வரை உள்ளவர்களுக்கு 45 நிமிட நேரத்துக்குள் பயன்படுத்தப்படுகிறது. இச்சோதனைக்காக என்றி அலெக்சாண்டர் முர்ரேயின் தேவைக் கோட்பாட்டிலிருந்து தருவிக்கப்பட்ட தேர்விற்கான பாடப்பொருளை எட்வர்ட் பயன்படுத்தினர். இச்சோதனை முறை அடிப்படையான 15 மனிதத் தேவைகள் மற்றும் ஊக்கிகளின் அடிப்படையில் அளவிடப்படுகிறது. எட்வர்ட் தனிநபர் விருப்பத்தேர்வு பட்டியல் தனிநபர் தேவை மற்றும் ஊக்கிகள் போன்றவற்றிற்கு பொருள் விளக்கமளிக்கும் வகையில் வடிவமைக்கப்பட்டது . சோதிக்கப்படுபவருடன் அவருடைய துலங்கல்களைக் குறித்து மீளாய்வு செய்யும்போது ஆலோசனை வழங்க வேண்டிய சூழ்நிலையில் இது மிகவும் பயனுள்ளதாக உள்ளது .
# 2017 ஆசிய தடகள போட்டி

**2017 ஆசிய தடகளப் போட்டி** (2017 Asian Athletics Championships) என்பது ஆசிய தடகளப் போட்டியின் 22 ஆவது பதிப்பாகும். புவனேசுவரில் உள்ள கலிங்கா மைதானத்தில் இது 2017 ஆம் ஆண்டு சூலை 6 முதல் 9 வரை நடைபெற்றது. புவனேசுவர் ஆசிய தடகளப் போட்டியை நடத்திய மூன்றாவது இந்திய நகரமாகும். இந்த நிகழ்வில் 45 நாடுகளில் இருந்து சுமார் 800 விளையாட்டு வீரர்கள் கலந்து கொண்டனர்.  
2017 ஆசிய தடகளப் போட்டி முதலில் ஜார்கண்டிலுள்ள, ராஞ்சியில் நடத்த திட்டமிடப்பட்டது. ராஞ்சியில் இந்த நிகழ்ச்சியை நடத்த முடியாத நிலையில், புவனேசுவர் இந்த நிகழ்விற்கான இடமாகத் தேர்ந்தெடுக்கப்பட்டது. ஆசிய தடகள சங்கத் தலைவர் அதிலே சுமரிவல்லா, ஆசிய தடகளப் போட்டியை நடத்துவதற்காக புவனேசுவர் நகரைத் தேர்வு செய்தது குறித்து விரிவான விளக்கத்தை 2017 மார்ச்சில் வெளியிட்டார். ஆசிய தடகளப் போட்டியின் முந்தைய போட்டியானது சீனாவில், வூஹான் என்னுமிடத்தில் 2015 ஜூன் 3 முதல் 7 வரை நடைபெற்றது.  
ஆசிய தடகளப் போட்டிகள் இரு ஆண்டுக்கு ஒரு முறை ஆசிய தடகள சங்கத்தால் ஏற்பாடு செய்யப்படுகிறது. ஆசிய தடகளப் போட்டிகள் இந்தியாவில் முதலாவதாக 1989 ஆம் ஆண்டு தில்லியிலும்,புனே நகரில் இரண்டாவதாகவும்,மூன்றாவதாக புவனேசுவரிலும் நடைபெற்றுள்ளது.  
இப்போட்டிகளில் வெற்றி பெற்றவர்கள் 2017 ஆகஸ்ட் மாதம் நடைபெறவிருக்கும் உலக கோப்பை போட்டிகளில் பங்கேற்க நேரடியாக தகுதி பெறுவர். இவ்வாண்டு இந்தியா சார்பாக விளையாட மூன்று பேர் தேர்வாகியுள்ளனர்.
# 2017 ஆசிய தடகள போட்டி

## இடங்கள் மற்றும் உள்கட்டமைப்பு

2017 ஆசிய தடகளப் போட்டி ஒடிசாவின் புவனேசுவரில் உள்ள கலிங்கா மைதானத்தில் நடைபெற்றது. கலிங்கா மைதானம் 15,000 பார்வையாளர்கள் அமரும் திறன் உள்ளது. இந்த புதிய மைதானத்தில் புதிய செயற்கை தடம் புதுப்பிக்கப்பட்டது. புகைப்பட விளக்குகள் மற்றும் பயிற்சிக்கு ஆயத்தம் செய்யும் இடவசதி ஆகியவை நிகழ்ச்சியை நடத்துவதற்காக அமைக்கப்பட்டுள்ளன. 2017 ஆசிய தடகள வாகையாளர் போட்டிகளை நடத்துமிடமாக ராஞ்சி நீக்கப்பட்ட பிறகு, 86 ஆவது ஆசிய தடகள சங்கக் கூட்டம், 22வது ஆசிய தடகளப் போட்டிகளை நடத்துமிடமாக புவனேசுவரை உறுதி செய்தது. ஒடிசா அரசு கலிங்கா மைதானத்தை 90 நாட்களுக்குள் புதுப்பித்து நிகழ்வை நடத்துவதற்கு முடிவு செய்தது.
# 2017 ஆசிய தடகள போட்டி

## இலச்சினை மற்றும் சின்னம்

2017ன் ஆசிய தடகளப் போட்டிக்கான இலச்சினை மே 8, 2017 அன்று வெளியிடப்பட்டது. ஒடிசாவின் ருசிகுலியா மற்றும் கஹிர்மாதா கடற்கரைகளுக்கு இனப்பெருக்கத்திற்காக பயணம் செய்யும் ஆலிவ் ரிட்லி கடல் ஆமை இதன் சின்னமாகத் தேர்ந்தெடுக்கப்பட்டது. ஒடிசா மாநிலத்தின் 30 மாவட்டங்களை உள்ளடக்கி இப்போட்டிக்கான திரளணி நிகழ்வு ஒடிசா முதலமைச்சர் நவீன் பட்நாயக் கொடியசைத்து துவக்கி வைத்தார்.
# 2017 ஆசிய தடகள போட்டி

## நிகழ்வுகள்

2017சூலை 5 ஆம் நாள் ஆசிய தடகளப் போட்டியின் தொடக்க விழாவில் 500 க்கும் மேற்பட்ட கலைஞர்கள் பங்கேற்றனர். கலிங்க போர் மற்றும் பேரரசர் கார்வாலாவை சித்தரித்து 400 ஒடிசி நடனக் கலைஞர்கள் கலை நிகழ்ச்சிகளை நிகழ்த்தினர். சங்கரபூரி நடனக் குழுவில், சங்கர் மகாதேவன் நிகழ்ச்சியில் ரங்கபாடி பாடலை பாடினார்.
# 2017 ஆசிய தடகள போட்டி

## ஊடகம்

தூர்தர்சன் அலைவரிசை 22ஆவது ஆசிய தடகள போட்டிகளுக்கான பிரத்யேக ஒளிபரப்பு சேவையை வழங்கியது. போட்டிகளுக்கான அரங்கத்தின் அனைத்து நிகழ்வுகளும் தூர்தர்சன் மூலம் ஒளிபரப்பு செய்யப்பட்டது.
# 2017 ஆசிய தடகள போட்டி

## பதக்கப் பட்டியல்

| 126 |  |  |  |  |  |
| --- | --- | --- | --- | --- | --- |
| 1 | align= | 12 | 5 | 12 | 29 |
| 2 | align= | 8 | 7 | 5 | 20 |
| 3 | align= | 4 | 2 | 2 | 8 |
| 4 | align= | 4 | 0 | 1 | 5 |
| 5 | align= | 2 | 2 | 0 | 4 |
| 6 | align= | 2 | 1 | 1 | 4 |
| 7 | align= | 2 | 1 | 0 | 3 |
| 8 | align= | 2 | 0 | 1 | 3 |
| 9 | align= | 1 | 4 | 0 | 5 |
| 10 | align= | 1 | 2 | 2 | 5 |
| 11 | align= | 1 | 1 | 1 | 3 |
| align= | 1 | 1 | 1 | 3 |  |
| 13 | align= | 1 | 0 | 0 | 1 |
| align= | 1 | 0 | 0 | 1 |  |
| 15 | align= | 0 | 6 | 1 | 7 |
| 16 | align= | 0 | 5 | 9 | 14 |
| 17 | align= | 0 | 2 | 1 | 3 |
| 18 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 21 | align= | 0 | 0 | 3 | 3 |
| 22 | align= | 0 | 0 | 1 | 1 |
| align= | 0 | 0 | 1 | 1 |  |
# 2017 ஆசிய தடகள போட்டி

## பங்கேற்ற நாடுகள்

இந்த நிகழ்வில் 45 நாடுகளில் இருந்து சுமார் 655 விளையாட்டு வீரர்கள் கலந்து கொண்டனர்
# ஹரிராம் (அரசியல்வாதி)

## அரசியல் வாழ்க்கை

2017 உத்தரப் பிரதேச சட்டப் பேரவைத் தேர்தலில் 1085 வாக்குகள் வித்தியாசத்தில் பகுஜன் சமாஜ் கட்சியின் விஜய் சிங் கோண்டைத் தோற்கடித்து ஹரிராம், துத்தி தொகுதியில் இருந்து, 2017 உத்தரப் பிரதேச சட்டமன்றத் தேர்தலில் வெற்றி பெற்றார்.
# காடம்பாடி நகராட்சி நடுநிலைப் பள்ளி

**காடம்பாடி நகராட்சி நடுநிலைப் பள்ளி** நாகப்பட்டினம் மாவட்டம், காடம்பாடியில் அமைந்துள்ள பள்ளியாகும். இப்பள்ளி மின் பலகை; நான்கு அறைகளில் ஸ்மார்ட் கிளாஸ் வகுப்புகள்; பள்ளி வளாகத்தின் மையத்தில் பெரிய கலையரங்கம்; தாமாகவே சுத்தம் செய்து கொள்ளும் அதி நவீன தானியங்கி கழிவறைகள் போன்ற வசதிகளைக் கொண்டுள்ளது.
. ஒரத்தூரில் உள்ள சிதம்பரனார் நடுநிலைப் பள்ளியும், காடம்பாடி நகராட்சி நடுநிலைப் பள்ளியும் இணைப் பள்ளிகளாக இணைக்கப்பட்டுள்ளன..
# காடம்பாடி நகராட்சி நடுநிலைப் பள்ளி

## சிறப்பு வசதிகள்

பள்ளியில் உள்ள ஒளிரும் மின் பலகையில் தினமும் புதிய புதிய ஆங்கில சொற்கள் நகர்ந்து கொண்டிருக்கும். அதேபோல் 2 முதல் 16 வரை கணித வாய்பாடுகள் நகரும்.
காந்தத்தன்மை கொண்ட கரும் பலகைகள் வகுப்புகளில் உள்ளன. இந்தப் பலகைகளில் எழுத்துகளை ஒட்டி மாணவர்கள் புதிய புதிய வார்த்தைகளை உருவாக்குகிறார்கள். வகுப்பறைகளில் அதி நவீன தொடு திரையுடன் கூடிய ஸ்மார்ட் கிளாஸ் உருவாக்கப்பட்டுள்ளது. கணிதம், ஆங்கிலம், அறிவியல் பாடங்கள் மட்டுமின்றி, சமூக அறிவியல் பாடங்களும் ஸ்மார்ட் கிளாஸ் வகுப்புகளில் காணொலி காட்சிகளாக மாணவர்களுக்கு நடத்தப்படுகின்றன.
# காடம்பாடி நகராட்சி நடுநிலைப் பள்ளி

## புரவலர்கள்

1. ரோட்டரி சங்கம்
1. ஓஎன்ஜிசி
1. சென்னை பெட்ரோலியம் கார்ப்பரேஷன்
நிறுவனங்களின் உதவியால் புதிய வகுப்பறைகள், சத்துணவு உணவுக் கூடம், தானியங்கி நவீன கழிப்பறைகள், ஸ்மார்ட் கிளாஸ் வகுப்புகள் என பல வசதிகள் உருவாக்கப்பட்டுள்ளன.
# இலண்டன் விலங்கியல் பூங்கா

**இலண்டன் விலங்கியல் பூங்கா** (*London Zoo*) இங்கிலாந்து நாட்டின் இலண்டன் நகரத்தில் அமைந்துள்ளஉலகின் பழமையான விலங்குக் காட்சி சாலைஆகும்.
# இலண்டன் விலங்கியல் பூங்கா

## பின்னணி

இந்த விலங்கியல் பூங்கா 1828ஆம் ஆண்டு ஏப்ரல் 27ஆம் தேதி திறக்கப்பட்டது.தொடக்கத்தில்அறிவியல் ஆய்வுக்கான ஒரு மையமாக இந்தப் பூங்காவைப் பயன்படுத்த திட்டமிடப்பட்டது. 1832 ஆம் ஆண்டில் இலண்டன் கோபுர அரண்மனையில் இருந்த பல்வேறு வகையான காட்டு விலங்குகள் இந்த விலங்கியல் பூங்காவுக்கு இடமாற்றம் செய்யப்பட்டு 1947ஆம் ஆண்டு முதல் பொதுமக்கள் பார்வைக்காகத் திறக்கப்பட்டது.  
தற்போது பூங்கா 698 சிற்றினங்களுடன் 20,166 தனி விலங்குகளுடன் ஐக்கிய இராச்சியத்தின் மிகப்பெரிய விலங்கியல் பூங்காவாகத் திகழ்கிறது. இப்பூங்கா *ரெஜெண்ட் விலங்கியல் பூங்கா* எனவும் அழைக்கப்படுகிறது.  
இப்பூங்கா இலண்டன் உயிரியில் கழகத்தின் (1826ஆம் ஆண்டு நிறுவப்பட்டது) ஆதரவுடன் நிர்வகிக்கப்படுகிறது. இப்பூங்கா ரெஜெண்ட் பூங்காவின் வடக்கு விளிம்பில் அமைந்துள்ளது.
# இலண்டன் விலங்கியல் பூங்கா

## வரலாறு

இலண்டன் விலங்கியல் கழகம் (ஆங்கிலம்: *Zoological Society of London* (ZSL) *சர்* இசுடாம்போர்டு இராஃபிள்சு,சர்ஹம்பிரி டேவிஆகியோர்களால் 1826 ஆம் ஆண்டுநிறுவப்பட்டது,இவர்கள் இருவரும் விலங்கியல் பூங்கா அமைக்கும் நோக்கில் நிலம் கையப்படுத்தி அதற்கான பணிகளைத் திட்டமிட்டு வந்த சமயத்தில் அதே ஆண்டில் இராஃபிள்சு அவரது பிறந்த நாளான சூலை 5 ஆம் தேதி பக்கவாதத்தால் உயிரிழந்தார். அவரது இறப்புக்கு பிறகு, லான்சுடவுன் மூன்றாம் கோமானால் இத்திட்டம் எடுத்துக்கொள்ளப்பட்டு அவரின் மேற்பார்வையில் முதல் விலங்கு வசிப்பிடங்கள் கட்டப்பட்டன.1828ஆம் ஆண்டுஏப்ரல் மாதம் இலண்டன் விலங்கியல் கழக ஆய்வாளர்கள் இப்பூங்காவில் இருந்த அரேபிய மறிமான், பெரு மறிமான், ஒராங்குட்டான்அழிந்த இனங்களானதாஸ்மேனியப் புலி தென்னாப்பிரிக்க கொகா (*Quagga*) ஆகியவற்றை பார்வையிடுவதற்காகத் திறக்கப்பட்டது . பின்னர் ஐக்கிய இராச்சிய மன்னர் நான்காம் சியார்சால் அரச சாசனம் மூலமாக இப்பூங்காவிற்கு 1829 இல் அனுமதியளிக்கப்பட்டது. உதவி நிதிக்காக பொதுமக்களின் பார்வைக்காக 1847 இல் இப்பூங்கா திறக்கப்பட்டது. விலங்கு காட்சிசாலை அன்றாடம் காலை 9:00 மணி முதல் மாலை 6:00 மணி வரை திறந்திருக்கும்.
# இலண்டன் விலங்கியல் பூங்கா

## பகுதிகளும் ஈர்ப்பிடங்களும்

| பாலூட்டிகள் | 70 | 561 |  |
| --- | --- | --- | --- |
| பறவைகள் | 99 | 671 |  |
| ஊர்வன | 49 | 167 |  |
| நீர்நிலவாழ்வன | 20 | 726 |  |
| மீன்கள் | 207 | 5818 |  |
| முதுகெலும்பிலி | 228 | 11346 |  |
| மொத்தம் | 673 | 19289 | } |
# இலண்டன் விலங்கியல் பூங்கா

## பகுதிகளும் ஈர்ப்பிடங்களும்

### சிங்கங்களின் நிலம்

சிங்கங்களின் நிலம் என்ற பெயரில் ஆசியச் சிங்கங்களின் வசிப்பிடம் 2016ஆம் ஆண்டு இரண்டாம் எலிசபெத்தால் திறந்துவைக்கப்பட்டது. 27,000 சதுர அடி பரப்பளவில் அமையப்பெற்ற இந்தப் பகுதியில் இந்தியாவின் குசராத்து மாநிலத்திலுள்ள கிர் தேசிய பூங்காவை நினைவுப்படுத்தும் வகையில் வடிவமைக்கப்பட்டுள்ளது. இந்த காட்சியகத்தில் சிங்கங்கள் மட்டுமல்லாது அனுமான்வகை மந்தியும் குள்ளக் கீரியும் இயற்கைச்சூழலில் விடப்பட்டுள்ளன. இக்காட்சியகம் சிங்கங்களின் இயற்கையான வாழ்வாதாரங்கள் எவ்வாறு உள்ளூர் நகர்ப்புற சூழல்களோடு ஒத்துப்போகின்றன என்பதைக் காட்டுகிறது.
# இலண்டன் விலங்கியல் பூங்கா

## பகுதிகளும் ஈர்ப்பிடங்களும்

### புலி ஆள்நிலம்

இப்பூங்காவில் சுமத்திராப் புலிகள் வாழிடம் மைக்கேல் கொஸ்தோன் என்பவரால் வடிவமைக்கப்பட்டுள்ளது.எடின்பரோ கோமகன், இளவரசர் பிலிப் ஆல் 2013ஆம் ஆண்டு திறக்கப்பட்டது. இதில் ஐந்து புலிகள் பேணப்பட்டு வருகிறது. ஜெ. ஜெ. என்ற ஆண் புலியும் மெலாதி என்ற பெண் புலியும் மூன்று சிங்கக்குட்டிகளும் இதில் அடக்கம்.27,000 சதுர அடி பரப்பளவில் அமைக்கப்பட்டுள்ள இந்த பகுதியில் இந்தோனேசியத் தாவர வகைகள் பேணப்பட்டு வருகிறது.
# இலண்டன் விலங்கியல் பூங்கா

## பகுதிகளும் ஈர்ப்பிடங்களும்

### மீன் காட்சியகம்

இப்பூங்காவில் 1853ஆம் ஆண்டு முதல் மீன் காட்சியகம் செயல்பட்டு வருகிறது. இதுவே உலகின் முதல் பொது மீன்காட்சி சாலையாகும்.
# புரதம் அடங்கிய உணவுகளின் பட்டியல்

**புரதம் அடங்கிய உணவுப் பொருள்களின் பட்டியல்** (*List of foods by protein content*) கீழே கொடுக்கப்பட்டுள்ளது. இப்பட்டியலானது உணவுக் குழுவினரால் பரிந்துரைக்கப்பட்டுள்ளது. இதில், 100 கிராம் அளவிலான உணவில் புரதம் எத்தனை பங்கு உள்ளது என்பது கொடுக்கப்பட்டுள்ளது. பெரும்பாலான இயற்கை உணவில் நீர் அதிகமாக உள்ளது. இப்பொருட்களில் நீரின் அளவைக் குறைப்பதன் மூலம் புரதத்தை அதிகப்படுத்தலாம். இதில் கவனிக்க வேண்டிய விவரம் என்னவென்றால், அனைத்துப் புரதத்திற்கும் ஒரே மாதிாி சொிமான தன்மை கிடையாது. புரதச் சொிமானமானது அதில் அடங்கியுள்ள அமினோ அமிலத்தின் அளவைப் பொறுத்தது. புரதத்தின் தரத்தை, அதில் அடங்கியுள்ள அமினோ அமிலத்தை மதிப்பிடுதல் முறை (PDCAAS) மூலம் மனிதனுக்கு தேவையான புரதத்தை அறிந்து கொள்ளலாம்.
# புரதம் அடங்கிய உணவுகளின் பட்டியல்

## முட்டை மற்றும் பால் பொருள்கள்

;பாலாடைக்கட்டி
புரோட்டின் உள்ளடக்க வரம்பு: 7.0 - 40.
- உச்ச அளவு: பர்மேசன் 34.99 - 40.79; குருயோி 29.8; இடாம் 25; பழைய சிடார் 24.9 - 27.2
- நடுத்தர அளவு: கேமம்பர்ட் 19.8; பதப்படுத்தப்பட்ட சிடார் 16.42 - 24.6
- குறைந்த அளவு: பீட்டா 14.7; ரைகோட்டா 11.26 - 11.39  
முழுமையான கோழி முட்டை (இயற்கையானது)
- வேகவைத்தது: 10.62 - 13.63  
;பால் மற்றும் பால் மாற்றுப் பொருட்கள்
- மாட்டுப் பால் (திரவம், பதப்படுத்தாதது மற்றும் பதப்படுத்திய பால்) - 3.2 - 3.3
- சோயா பால்: 5.1 - 7.5
- ஆட்டுப் பால்: 4.9 - 9.9
- பாதாம் பால்: 1
# புரதம் அடங்கிய உணவுகளின் பட்டியல்

## இறைச்சி மற்றும் சைவ இறைச்சி

;பொதுவான இறைச்சி (red meat)
;மாட்டு இறைச்சி சமைத்தது: 16.9 - 40.6
- உச்ச அளவு: சுட்ட மாமிச துண்டம்; 40.62 பொரித்த தொடைக்கறித் துண்டம் 32.11
- நடுத்தர அளவு: சுடப்பட்ட மென்மையான மாமிசம் 24.47
- குறைந்த அளவு: கொம்புப் பகுதி மாமிசம் 16.91
;ஆட்டிறைச்சி சமைத்தது: 20.91 - 50.9  
;வேறுபட்ட மாமிசம்
- சீல் மீன் இறைச்சி உலர்ந்தது: 82.6
- கடமான் இறைச்சி உலர்ந்தது: 79.5
- நீர்நாயின் இறைச்சி பொரித்தது: 23.0
- கங்காரு இறைச்சி: 21.4  
;வெள்ளை மாமிசம்
- மீன்: 18
- சைவ இறைச்சி (சமைக்கப்பட்ட சைவ தயாரிப்பு) 18.53 - 23.64
# புரதம் அடங்கிய உணவுகளின் பட்டியல்

## காய்கறிகள், தானியங்கள் மற்றும் பருப்பு

### காய்கறிகள்

- நோாி கடல்பாசி காய்ந்தது: 5.81
- பச்சையாக உண்ணக்கூடிய காய்கறிகள்: 0.33 - 3.11
- மாவுசத்து உள்ள கிழங்குகள் 0.87 - 6.17
- வேக வைத்த கருப்பு பீன்ஸ்: 9
- உச்ச அளவு: வீட்டில் சமைத்த உருளைக்கிழங்கு கேக்: 6.17, விரல் வடிவ உருளைக்கிழங்கு பொாித்தது: 3.18 - 4.03
- நடுத்தர அளவு: சமைத்து பொதிந்த உருளைக்கிழங்கு 2.5; வேக வைத்த சேனைக்கிழங்கு 1.49
- குறைந்த அளவு: வேக வைத்த சர்க்கரைவள்ளிக் கிழங்கு: 0.87.  
;பருப்பு வகைகள்
- காய்ந்த சோய பீன்ஸ்: 13
- வேக வைத்த அவரைவிதை: 9
- வேக வைத்த பச்சை பட்டாணி: 5
- வேக வைத்த காராமணி: 8
- வேக வைத்த கோழிஅவரை விதை: 9
- நிலக்கடலை (பச்சை, வறுத்தது, வெண்ணெய் போட்டது): 23.68 - 28.04
# புரதம் அடங்கிய உணவுகளின் பட்டியல்

## அடு பொருட்கள்

;முழுகோதுமை இனிப்புவகைகள்
- கோதுமை ரொட்டி: 6.7 - 11.4
- பிஸ்கெட்: 7.43
# புரதம் அடங்கிய உணவுகளின் பட்டியல்

## வேறு உணவு பொருட்கள்

இயற்கையான புரத அடர்த்தி உள்ளவை (பெரும்பாலும் உடல்கட்டுக்கோப்பு பயிற்சி செய்பவர்களுக்கு அல்லது விளையாட்டு வீரர்களுக்கு பயன்படுகிறது)
- சோயாவிலிருந்து பிாித்தெடுக்கப்பட்ட புரதம்: 80.66
- மோரிலிருந்து பிாித்தெடுக்கப்பட்ட புரதம்: 79.5
- முட்டை வெள்ளைக்கரு உலர்ந்தது: 7.0
- ஸ்பைருலினா பாசி உலர்ந்தது: 57.45
- ஈஸ்ட்: 38.33
# புரதம் அடங்கிய உணவுகளின் பட்டியல்

## மேற்கோள் நூல்கள்

- - all data unless specified was computed from their database.
-
# புரதம் அடங்கிய உணவுகளின் பட்டியல்

## வெளியிணைப்புகள்

- List of foods high in protein
# முதலாம் மிண்டோ பிரபு

**முதலாம் மிண்டோ பிரபு, கில்பர்ட்-எலியட்-முறே-கினின்மௌன்டு** (*Gilbert Elliot-Murray-Kynynmound, 1st Earl of Minto*, 23 ஏப்ரல் 1751 – 21 சூன் 1814) ஐக்கிய இராச்சியத்தின் ஸ்காட்லாந்து பகுதியைச் சேர்ந்தவரான இவர் அரசியல்வாதியும், நாடாளுமன்ற உறுப்பினரும், இராஜதந்திரியும் ஆவார். இவர் பிரிவி கௌன்சில் உறுப்பினராகவும், பின்னர் பிரித்தானிய இந்தியாவின் இந்தியத் தலைமை ஆளுநராக 31 சூலை 1807 முதல் 4 அக்டோபர் 1813 முடிய பணியாற்றியவர்.
# முதலாம் மிண்டோ பிரபு

## மிண்டோ-மார்லே சீர்திருத்தங்கள்

காலனிய மாகாண நிருவாகத்திலும், உள்ளாட்சி அமைப்புகளிலும் இந்தியர்களின் பங்களிப்பை அதிகரிக்க மிண்டோ பிரபுவும், ஜான் மார்லேவும் இணைந்து சில பரிந்துரைகளை ஐக்கிய இராச்சியத்தின் மன்னருக்கு அனுப்பி வைத்தனர்.
இச்சீர்திருத்தங்களை நடைமுறைப்படுத்த பிரித்தானியப் பேரரசு 1909ஆம் ஆண்டில் இந்திய அரசுச் சட்டம், 1909 இயற்றியது. இதன் சிறப்புகள்:  
- இந்திய மாகாண சட்டமன்றங்களுக்குத் இந்திய உறுப்பினர்களைத் தேர்ந்தெடுக்க தேர்தல் முறை முதன் முறையாக அறிமுகப்படுத்தப்பட்டது. முன்னர் இந்திய உறுப்பினர்கள் மாகாண ஆளுநர்களால் நேரடியாக நியமிக்கப்பட்டு வந்தனர். மேலும் சட்டமன்றங்களும், உள்ளாட்சி அமைப்புகளும் விரிவுபடுத்தப்பட்டு இந்திய உறுப்பினர்களின் எண்ணிக்கை அதிகரிக்கப்பட்டது.  
- சட்டமன்றங்களிலும், உள்ளாட்சி அமைப்புகளிலும் முசுலிம்களுக்கு தனி இடங்கள் (25%) ஒதுக்கப்பட்டன. முசுலிம் உறுப்பினர்களை முசுலிம்களே தேர்ந்தெடுக்க தனித்தொகுதிகளும் உருவாக்கப்பட்டன.  
- தலைமை ஆளுனர் மற்றும் மாநில ஆளுனர்களின் நிருவாகக் குழுக்கள் விரிவுபடுத்தப்பட்டு அதில் சில இந்தியர்களுக்கும் இடமளிக்கப்பட்டது.
# பாலாமணி அம்மையார்

**பாலாமணி அம்மையார்** 19-ஆம், 20-ஆம் நூற்றாண்டுகளில் வாழ்ந்த பழம்பெரும் நாடக நடிகை ஆவார்.
# பாலாமணி அம்மையார்

## வாழ்க்கைக் குறிப்பு

தஞ்சாவூர் மாவட்டம், கும்பகோணத்தில் இசை வேளாளர் குடும்பத்தில் பிறந்து, வளர்ந்தவர் ராஜாமணி. சிறுவயதிலேயே பரதம், இசை, நாடகம் ஆகியவற்றைக் கற்றுத் தேர்ந்தார். சமசுகிருதத்திலும் நல்ல புலமைப் பெற்றவராக இருந்தார். குடும்ப வழக்கப்படி திருமணம் செய்து கொள்ளாமல், தன் ஆர்வம் முழுவதையும் நடகக்கலை மீது காட்டினார். 1920கள் வரை பாய்ஸ் கம்பெனிகள் பெண் வேடங்களையும் ஆண்களைக் கொண்டே நடிக்கவைத்தனர். இந்நிலையில் பாலாமணி முழுக்க முழுக்க பெண்களை மட்டுமே கொண்டு நடக நிறுவனத்தைத் துவக்கினார். 1887 முதல் 1895 வரை ஐம்பதிற்கும் மேற்பட்ட இளம் பெண்களுக்கு நடகக் கலையைக் கற்பித்து அரங்கேற்றினார்.
# பாலாமணி அம்மையார்

## முதல் நாடகக் கம்பெனி

முதன் முதலில் கும்பகோணத்தில் எழுபது பெண்களைக் கொண்டு நாடகக் கம்பெனி நடத்தினார். தன் சகோதரியானிராஜாம்பாளுடன் இணைந்து கைவிடப்பட்ட தேவரடியார்களுக்கு அடைக்கலம் தரும் விதமாக முழுவதும் அவர்களைக் கொண்டே தன் நாடக நிறுவனத்தை அமைத்தார். பெட்ரோமாக்ஸ் விளக்கு இவர் நாடகங்களில்தான் முதன் முதலாக அறிமுகமானது. இவரது கம்பனியின் ஆசிரியர் எம். கந்தசாமி முதலியார் (எம். கே. ராதாவின் தந்தையார்). நகைச்சுவை நடிகர் சி. எஸ். சாமண்ணா கம்பனியின் நிர்வாகியாகவும், நடிகராகவும் இருந்தார். நாடகங்களின் மூலம் கிடைத்த பொருளை கோயில் திருப்பணிகளையும், ஏழைகளுக்குத் திருமணங்களும் நடத்தினார். கும்பகோணம் கும்பேசுவரர் கோயில் கல்வெட்டில் இவரது பெயர் உள்ளது.
# பாலாமணி அம்மையார்

## நாடகங்கள்

மனோகரா, தாரரச சாங்கம் போன்ற நாடகங்கள் இவர் கம்பெனியில் நடத்தப்பட்டன. 19 ஆம் நூற்றாண்டின் இறுதியில் மிகச் செல்வாக்கோடு இவர் நாடகக் கம்பெனி விளங்கியது. இவர் கதாநாயகியாக நடித்த *டம்பாச்சாரி* என்ற நாடகம் மாதக் கணக்கில் நடைபெற்றது.
# பாலாமணி அம்மையார்

## இறுதி வாழ்க்கை

இறுதிக் காலத்தில் ராஜாமணி அம்மாள் நோய்வாய்ப்பட்டார். நாடகங்களும் நிறுத்தப்பட்டு, பொருட்களை விற்று உள்ளூர் தனவந்தர்களிடம் வாங்கிய கடன்களை அடைத்தார். ஏமாற்றத்துடன் கும்பகோணத்தை விட்டு மதுரை வந்து இருக்க இடமில்லாமல், குடிசை ஒன்றில் தனது 62-ஆவது அகவையில் காலமானார். இதனைக் கேள்வியுற்ற சி. எஸ். சாமண்ணா நிதி சேகரித்து இறுதிக் கிரியைகளை செய்தார்.  
பாலாமணி அம்மையாரின் கலைச் சேவையைப் பாராட்டி தமிழ்நாடு இயல் இசை நாடக மன்றம் அவரது உருவப்படத்தைத் திறந்து வைத்தது.
# விகிதமுறா எண்

(π) என்பது ஒரு விகிதமுறா எண். இதுஅனைவருக்கும்தெரிந்தஒன்று]]  
கணிதத்தில் இரண்டு முழு எண்களின் விகிதமாக, அல்லது பின்னங்களாக எழுதப்பட இயலாத அனைத்து மெய்யெண்களும் **விகிதமுறா எண்கள்** (*irrational number*) எனப்படும். இரு கோட்டுத்துண்டுகளின் நீளங்களின் விகிதம் ஒரு விகிதமுறா எண் ஆகும் போது, கோட்டுத்துண்டுகளானது பொதுவான அளவினை கொண்டிருக்காது.அதாவது அவைகளுக்கு  நீளம் (அளவை)கிடையது, எவ்வளவு குறுகியதாய் இருந்தாலும், அந்த இரு கொடுக்கப்பட்ட கோட்டுத்துண்டுகளின் நீளங்கள் முழுக்களின் பெருக்கலாக இருக்கும்.  
கணித வரலாற்றில் விகிதமுறா எண்களின் அறிமுகம் ஒரு முக்கியமான திருப்பமாகக் கருதப்படுகிறது. வட்டத்தின் சுற்றளவுக்கும் விட்டத்திற்கும் உள்ள விகிதம் [[பை (கணித மாறிலி)|]], e, *φ*, 2-இன் இருபடி மூலம் ஆகியவை முக்கிய நன்கு அறியப்பட்ட விகிதமுறா எண்கள் ஆகும். உண்மையில், செவ்விய இருபடிகள் தவிர்த்து, இயல் எண்களின் இருபடி மூலங்கள் விகிதமுறா எண்களாகும்.  
எண் முறையினத்தை விரிவுபடுத்தப்படும் போது (எ.கா. தசம எண்கள் அல்லது வேறு எந்த இயல் அடிப்படையிலானது), விகிதமுறா எண்கள் முடிவற்றது, அல்லது மீளும் தசமங்கள்அல்லஎனக் காட்டப்படலாம். அதாவது, இலக்கங்களின் மீண்டும் மீண்டும் வரும் எண்தொடர்ச்சியை கொண்டிருக்காது,எ.கா. எண் [[பை (கணித மாறிலி)|]] இன் தசம வடிவமானது 3.14159265358979 உடன் தொடங்குகிறது. ஆனால் முடிவற்ற எண் வரிசையில் மீண்டும் மீண்டும் வரும் எண்தொடர்ச்சியை கொண்டிருக்காது. ஒரு விகிதமுறு எண்ணின் தசம விரிவாக்கம் முடிவடைதல் வேண்டும் அல்லது திரும்பத் திரும்ப வேண்டும் என்பது நிரூபணமானதாக இருக்க வேண்டும் என்பதற்கான ஆதாரம், ஒரு தசம விரிவாக்கம் முடிவடைகிறது அல்லது மீண்டும் நிகழும் ஒரு பகுதியாக இருக்க வேண்டும், மேலும் அடிப்படை மற்றும் நீளமானதாக இருந்தாலும், இரண்டு சான்றுகள் விகிதமுறு எண்ணின் கருத்தக அமைகின்றன.  
விகிதமுறா எண்கள் கூட முடிக்கப்படாத தொடர்ச்சியான பின்னங்கள் மூலம் தீர்க்கப்பட வேண்டும்.  
மெய் எண்கள் கணக்கிட முடியாத மற்றும் விகிதமுறு கணக்கிடக்கூடிய எண்கள் என்னும் கேண்டரின் நிறுவலின் விளைவாக, கிட்டத்தட்ட அனைத்து மெய்யான எண்களும் விகிதமுறா எண்கள்களாக உள்ளன.
# விகிதமுறா எண்

## வரலாறு

வர்க்கமூலங்கள் போன்ற விகிதமுறு எண்களின் இருப்பு பண்டைய இந்தியாவில் வேதகாலம் முதற்கொண்டே அறியப்பட்டிருந்தது.
விகிதமுறா எண் எனும் எண்ணக்கரு, மானவர் (கி.மு 750 - கி.மு 690) என்னும் இந்திய கணிதவியலாளரினால் 2, 61 போன்ற எண்களுக்கான வர்க்கமூலங்கள் திருத்தமாக துல்லியமான பெறுமானங்களுக்கு கணிக்க முடியாது என்ற கருத்தை முன்வைக்கும் போதே 7ம் நூற்றாண்டளவில் ஏனைய இந்திய கணிதவியலாளர்களால் ஏற்றுக்கொள்ளப்பட்டதாகக் கருதப்படுகிறது.
# விகிதமுறா எண்

## எடுத்துக்காட்டுகள்

### வர்க்கமூலங்கள்

2 இன் வர்க்கமூலமே, முதன்முதலாக விகிதமுறா எண் என்று நிறுவப்பட்ட எண் ஆகும். 2 இன் வர்க்கமூலம் ஒரு விகிதமுறா எண் என்பதற்கான நிறுவல்கள் பல உள்ளன. நன்கறியப்பட்ட மற்றொரு விகிதமுறா எண் பொன் விகிதம் ஆகும். முழு வர்க்கமாக இல்லாத அனைத்து இயல் எண்களின் வர்க்கமூலங்களும் விகிதமுறா எண்களாகும்.
# விகிதமுறா எண்

## எடுத்துக்காட்டுகள்

### பொது மூலங்கள்

2 இன் வர்க்கமூலம் ஒரு விகிதமுறா எண் என்பதன் நிறுவலை எண்கணிதத்தின் அடிப்படைத் தேற்றத்தைக் கொண்டு பொதுமைப்படுத்தலாம். இதன்மூலம் ஒவ்வொரு முழுவெண்ணுக்கும் தனித்ததொரு பகாக் காரணிப்படுத்தும் முறை உள்ளது என்பதையும் உறுதி செய்யமுடியும். அதனைக்கொண்டு, சுருக்கவியலாப் பின்னத்தில் அதன் பகுதி மற்றும் தொகுதியை எந்த அடுக்குக்கு உயர்த்தினாலும் தொகுதியை வகுக்க முடியாத ஒரு பகாஎண் அதன் பகுதியில் உண்டு என்ற கூற்றுக்கிணங்க, ஒரு விகிதமுறு எண்ணானது ஒரு முழுவெண் இல்லையெனில், அதன் எந்தவொரு முழுவெண் அடுக்கும் முழுவெண்ணாக இருக்காது என்பதையும் காட்டமுடியும். எனவே ஒரு முழுவெண்ணானது எந்தவொரு முழுவெண்ணின் *k*<sup>ஆவது</sup> அடுக்காக அமையாது எனில், அதன் *k*<sup>ஆவது</sup> மூலம் ஒரு விகிதமுறா எண்ணாகும்.
# விகிதமுறா எண்

## எடுத்துக்காட்டுகள்

### மடக்கைகள்

சில மடக்கைகள், விகிதமுறா எண்களென எளிதில் நிறுவக்கூடியவையாகும்.  
எடுத்துக்காட்டுகள்:
- log<sub>2</sub>&nbsp;3 ஒரு விகிதமுறா எண்
- log<sub>10</sub>&nbsp;2 ஒரு விகிதமுறா எண்  
நிறுவல்:
log<sub>2</sub>&nbsp;3 ஒரு விகிதமுறா எண் என்பதற்கான எதிர்மறுப்பு நிறுவல்: :log<sub>2</sub>&nbsp;3 ≈&nbsp;1.58&nbsp;>&nbsp;0.
:log<sub>2</sub>&nbsp;3 விகிதறு எண் எனக்கொள்க.
:எனவே, <math>\log_2 3 = \frac{m}{n}.</math>, இதில் *m* , *n* என்பன நேர்ம முழுவெண்கள்.  
இதிலிருந்து,
: <math>2^{m/n}=3</math>
: <math>(2^{m/n})^n = 3^n</math>
: <math>2^m=3^n.</math>  
:ஆனால் 2 இன் எந்தவொரு அடுக்கும் இரட்டை எண்ணாகும்; அதேபோல 3 இன் எந்தவொரு அடுக்கும் ஒற்றையெண்ணாகும். மேலும் எந்தவொரு முழுவெண்ணும் ஒரேசமயத்தில் இரட்டையெண்ணாகவும் ஒற்றையெண்ணாகவும் இருக்கமுடியாது. எனவே மேலுள்ள இறுதிக் கூற்று ஒரு முரண்பாடாகும். எனவே நாம் எடுத்துக்கொண்ட "log<sub>2</sub>&nbsp;3 ஒரு விகிதமுறு எண்" என்ற அனுமானம் தவறாகும். அதாவது, log<sub>2</sub>&nbsp;3 ஒரு விகிதமுறா எண்; அதனை ஒருபோதும் முழுவெண்களின் பின்னவடிவில் (*m*/*n* with *n*&nbsp;≠&nbsp;0) எழுதவியலாது.  
இதேமுறையில் log<sub>10</sub>&nbsp;2 க்கும் நிறுவலாம்.